ຕໍາຫລວດ ຂັ້ນ​ສູງ ຜູ້ຍິງຄົນ​ນຶ່ງ ເສຍຊີວິດ ຈາກບາດແຜ ຖືກຍິງ ຢູ່​ອັ​ຟ​ກາ​ນິ​ສ​ຖ​ານ
ທ່ານ​ນາງ Negar ໄດ້​ເສຍ​ຊີວິດ​ໃນ​ຕອນ​ເຊົ້າ​ວັນ​ຈັນມື້​ນີ້ ລຸນ​ຫຼັງ​ການ​ຍິງ​ກັນ​ໃນ​ວັນ​ອາທິດວານ​ນີ້ ຢູ່​ເມືອງ​ Lashkar Gah ແຂວງ Helman
ເຈົ້າໜ້າທີ່ຕໍາຫລວດຂັ້ນສູງຜູ້ຍິງ ຢູ່ພາກໃຕ້ ອັຟການິສຖານ ໄດ້ ເສຍຊີວິດຍ້ອນບາດແຜຈາກການຖືກຍິງ ຫລາຍເດືອນຫລັງຈາກ ເຈົ້າໜ້າທີ່ຜູ້ຍິງຄົນກ່ອນໄດ້ຖືກຍິງຕາຍເຊ່ນດຽວກັນ ໂຄສົກລັດຖະບານແຂວງ Helman ກ່າວວ່າ ທ່ານນາງ Negar ຜູ້ທີ່ຄືກັນກັບ ຊາວອັຟການິສຖານ ຫລາຍໆຄົນທີ່ໃຊ້ແຕ່ຊື່ດຽວ ໄດ້ເສຍຊີວິດໃນຕອນເຊົ້າວັນຈັນມື້ນີ້ ລຸນຫຼັງການຍິງກັນໃນວັນ ອາທິດວານນີ້ ຢູ່ໃນ Lashkar Gah ເມືອງຫລວງຂອງແຂວງ ດັ່ງກ່າວ ພວກມືປືນພາກັນຂີ່ລົດຈັກ ແລະໄດ້ຫລົບໜີໄປຈາກທີ່ເກີດເຫດ ທ່ານນາງ Negarອາຍຸ 38 ປີ ໄດ້ເຮັດວຽກເປັນນັກສືບສວນຂັ້ນສູງ ນັບຕັ້ງແຕ່ໄດ້ມາແທນໜ້າທີ່ ທ່ານນາງ Islam Bibi ຜູ້ທີ່ໄດ້ຖືກສັງຫານໃນເດືອນກໍລະກົດ ທ່ານນາງ Bibi ໄດ້ເຫັນວ່າເປັນໂຕຢ່າງ ຢ່າງກວ້າງຂວາງທີ່ວ່າໂອກາດສໍາລັບ  ຜູ້ຍິງໄດ້ຖືກປັບປຸງຂື້ນໃນ ອັຟການິສຖານ ນັບຕັ້ງແຕ່ລະບອບ ບີບບັງຄັບຂອງ ທາລິບັນ ໄດ້ຖືກຂັບໄລ່ອອກໄປໃນປີ 2001 ເຖິງຢ່າງໃດກໍດີ ທ່ານນາງ Bibi ຜູ້ທີ່ມີອາຍຸ 37 ປີ ແລະເປັນແມ່ຂອງລູກສາມຄົນ ໄດ້ຮັບການຂູ່ເຂັນວ່າຈະຖືກຂ້າມາເປັນປະຈໍາ ຈາກຄົນຜູ້ທີ່ບໍ່ຮັບຮູ້ວິຊາອາ ຊີບຂອງລາວ ຮ່ວມທັງອ້າຍຂອງລາວ ຜູ້ທີ່ພະຍາຍາມສັງຫານລາວເຖິງສາມເທື່ອແລ້ວ